เอกลักษณ์เขาขนาบน้ำสู่งานออกแบบผลิตภัณฑ์ศิลปหัตถกรรม

(Prominent point Khanabnam mountain to be art handicraft product)

ญาดา อิ้ววังโส และคณะ

I30201 IS1 การศึกษาค้นคว้าและสร้างองค์ความรู้

ภาคเรียนที่ 1 ปีการศึกษา 2558

โรงเรียนอำมาตย์พานิชนุกูล จังหวัดกระบี่

คำนำ

 เอกลักษณ์เขาขนาบน้ำสู่งานออกแบบผลิตภัณฑ์ศิลปหัตถกรรม เป็นการเขียนบทคณะทางวิชาการที่มีจุดมุ่งหมายในการศึกษาประวัติของเขาขนาบน้ำหรือลักษณะเด่นของเขาขนาบน้ำ,ศึกษาการออกแบบงานและนำลักษณะของเขาขนาบน้ำมาเป็นจุดเด่นของผลิตภัณฑ์ และเพื่อนำแนวทางการออกแบบมาประยุกต์งานหัตถกรรมอื่นๆ

 มีขอบเขตการศึกษาคือ ศึกษาประวัติของเขาขนาบน้ำ และศึกษาการทำผลิตภัณฑ์ศิลปหัตถกรรมชนิดต่างๆ

 งานออกแบบผลิตภัณฑ์ศิลปหัตถกรรม มีความคาดหวังให้ผลงานออกมาในทางที่ดีขอขอบคุณทุกท่านที่ช่วยชี้แนวทางการเขียนงานวิชาการ หากมีข้อผิดพลาดแต่อย่างใด ต้องของอภัย ณ ที่นี้ด้วย

ญาดา อิ้ววังโส และคณะ

31 สิงหาคม 2558

**สารบัญ**

 หน้า

คำนำ ก

สารบัญ ข

กิตติกรรมประกาศ ค

เอกลักษณ์ของเขาขนาบน้ำสู่งานออกแบบผลิตภัณฑ์ศิลปหัตถกรรม

 เอกลักษณ์ของเขาขนาบน้ำ 1

 นำเอกลักษณ์เขาขนาบน้ำมาออกแบบผลิตภัณฑ์ 2

 นำเอกลักษณ์ของเขาขนาบน้ำมาประยุกต์กับงานหัตถกรรม 3

เอกสารอ้างอิง 5

ข้อมูลผู้เขียน 6

กิตติกรรมประกาศ

 บทความวิชาการ “เอกลักษณ์เขาขนาบน้ำสู่งานออกแบบผลิตภัณฑ์ศิลปหัตถกรรม” ได้สำเร็จลุล่วงไปได้ด้วยดี ด้วยความกรุณาจากหลายท่าน

 ขอขอบพระคุณ นายอวิรุทธ์ กิตติวรรุทธ์ ผู้อำนวยการโรงเรียน และคณะครูอาจารย์ โรงเรียนอำมาตย์พานิชนุกูล ทุกท่าน

 ขอขอบคุณ นายบดินทร์ บัวเกตุ ครูผู้สอนวิชา IS (Independent Study) ที่ช่วยชี้แนะแนวทางการเขียนบทความทางวิชาการ

 ขอขอบคุณ นางสาวมัญชุสา สิทธิชัย เจ้าของร้านขายของฝากงานหัตถกรรม ที่ถนนคนเดินจังหวัดกระบี่ ที่ช่วยอำนวยความสะดวกในการให้คำสอบถามข้อมูล เพื่อนำมาเรียบเรียง

 ขอบมอบคุณูปการที่เกิดจากการเขียนบทความทางวิชาการเรื่องนี้ ให้แด่บุพการี คณะครูและสถาณศึกษาโรงเรียนอำมาตย์พานิชนุกูล

ญาดา อิ้ววังโส และคณะ

2 กันยายน 2558

เอกลักษณ์เขาขนาบน้ำสู่งานออกแบบผลิตภัณฑ์ศิลปหัตถกรรม

(Prominent point Khanabnam mountain to be art handicraft product)

 สิ่งแวดล้อมต่างๆที่อยู่รอบตัวเรานั้น ล้วนเกิดจากการที่มนุษย์สร้างขึ้นหรือเกิดขึ้นเองตามธรรมชาติ เช่น รูปปั้น ถนน ต้นไม้ ดอกไม้ อาคารบ้านเรือน สิ่งต่างๆที่กล่าวมานี้ก็ล้วนมีเอกลักษณ์เป็นของตัวเอง “เขาขนาบน้ำ” ก็เช่นเดียวกัน เป็นเอกลักษณ์ของจังหวัดกระบี่ เป็นสถานที่ถ่ายรูปของนักท่องเที่ยวที่มาเยือน เนื่องจากเอกลักษณ์ความสวยงามไม่เหมือนกันสถานที่อื่นๆ คือ มีภูเขาสองลูก สองประมาณ 100 เมตร ตั้งเรียงเด่นขนาบกับน้ำ ตั้งอยู่ด้านหน้าของตัวเมืองจังหวัดกระบี่ จึงกลายเป็นจุดที่น่าสนใจ และมีเอกลักษณ์โดดเด่น

 ในหมูบ้านหรือชุมชนต่างๆ มักมีสินค้าท้องถิ่น ที่ผลิตขึ้นมาจากของในชุมชน เป็นผลิตภัณฑ์ที่มีจำหน่ายแค่ในท้องถิ่นหรือชุมชนนั้นๆ ช่วยส่งเสริมให้คนในชุมชนมีรายได้และมีงานทำและเพิ่งลักษณะเด่นของสินค้านั้นโดยการนำลักษณะเด่นของเขาขนาบน้ำมาสร้างลวดลายลงในผลิตภัณฑ์ เกิดการประยุกต์ที่เพิ่มความงามของสินค้าให้เข้ากับภาพสถานที่ธรรมชาติในท้องถิ่น

 หากเราจะทำงานหรือทำอะไรก็ต้องมีการวางแผนหรือออกแบบ เพื่อให้งานที่เราจะทำมีความสมบูรณ์ถูกต้องตามจุดประสงค์มากยิ่งขึ้น การออกแบบผลิตภัณฑ์นั้นได้นำคุณค่าทางศิลปะมาใช้ในการออกแบบซึ่งทำให้ผลิตภัณฑ์ มีความดึงดูดใจแก่ผู้ที่พบเห็น จะเห็นได้ว่าการสร้างสรรค์งานใหม่ๆ จากแนวเดิมก็สามารถทำได้ และยังเป็นทางเลือกให้กับผู้ประกอบการอีกด้วย

1.เอกลักษณ์ของเขาขนาบน้ำ

 ดังที่กล่าวมาว่าสิ่งแวดล้อมทุกๆอย่างนั้นล้วนแต่มีเอกลักษณ์ของตนเอง เมื่อกล่าวถึงเขาขนาบน้ำแล้ว คนกระบี่ก็ทราบว่ามีความสวยงามและมีเอกลักษณ์มากมายอย่างไร

1.1 เป็นภูเขาสองลูกขนาดเล็กตั้งอยู่กลางแม่น้ำ

 ด้วยเขาขนาบน้ำเป็นภูเขาหินปูน มีลูกสองลูกที่มีความสูงประมาณ 100 เมตร ตั้งเรียงรายขนาบกับแม่น้ำ สามารถมองเห็นได้เด่นชัด และมีความสวยงามมากเมื่อเงาของเขาขนาบน้ำสะท้อนกับพื้นแม่น้ำ

1.2 ตั้งอยู่ใจกลางเมืองจังหวัดกระบี่

 เขาขนาบน้ำนับเป็นภูเขาที่เป็นเอกลักษณ์ของจังหวัดกระบี่ หากนักท่องเที่ยวเดินทางมาเที่ยวจังหวัดกระบี่แล้วไม่ได้แวะชมและถ่ายภาพเขาขนาบน้ำ ถือว่ามาไม่ถึงกระบี่อย่างแท้จริง เพราะเขาขนาบน้ำมีความโดดเด่นมากเนื่องจากตั้งอยู่ใจกลางเมืองกระบี่ เมื่อเดินทางเข้าถึงตัวเมืองก็สามารถเห็นภาพเขาขนาบน้ำที่มรความงดงามน่าประทับใจ

1.3 มีทัศนียภาพ

 นอกจากเขาขนาบน้ำยังมีความงามโดดเด่นและตั้งอยู่กลางแม่น้ำแล้ว ยังมีป่าชายเลนล้อมรอบ แสดงให้เห็นถึงระบบนิเวศที่มีความสมบูรณ์ของจังหวัดกระบี่

2.นำเอกลักษณ์เขาขนาบน้ำมาออกแบบผลิตภัณฑ์

 เขาขนาบน้ำมีเอกลักษณ์มากมาย เป็นภูเขาที่มีความโดดเด่นมีความสวยงาม และเป็นเอกลักษณ์ของจังหวัดกระบี่ เราสามารถนำเอกลักษณ์มาออกแบบเป็นผลิตภัณฑ์ของจังหวัดได้อีกด้วย

2.1 การออกแบบ

 การออกแบบ(Design) คือ ศาสตร์แห่งความคิดและต้องใช้ศิลป์ร่วมด้วย การออกแบบนั้นเป็นการสร้างสรรค์หรือการแก้ไขปัญหาที่มีอยู่ เพื่อสนองต่อจุดมุ่งหมาย และนำมาใช้งานได้อย่างน่าพอใจ ความน่าพอใจแบ่งออกเป็น 3 ข้อหลักๆ ดังนี้

-ความสวยงาม ความสวยงามเป็นสิ่งแรกที่เราสัมผัสได้ก่อน คนเราต่างมีความรับรู้เรื่องความสวยงามกับความพอใจในทั้ง 2 เรื่องนี้ ไม่เท่ากันจึงเป็นสิ่งที่ถกเถียงกันอย่างมาก และไม่มีเกณฑ์ในการตัดสินใดๆเป็นที่กำหนดอย่างชัดเจน ดังนั้นงานที่ได้มีการจัดองค์ประกอบที่เหมาะสมนั้นก็สามารถมองว่าสวยงามได้เหมือนกัน

-มีประโยชน์ใช้สอยที่ดี เป็นเรื่องที่สำคัญมากในงานออกแบบทุกประเภท ถ้าเป็นการออกแบบสิ่งของ เช่น เก้าอี้ โซฟา จะต้องออกแบบมาให้นั่งสบาย ไม่ปวดเมื่อย ถ้าเป็นงานกราฟิก เช่น เช่น งานสื่อสิ่งพิมพ์นั้น ตัวหนังสือต้องอ่านและเข้าใจได้ง่ายจึงจะได้ชื่อว่าเป็นงานออกแบบที่มีประโยชน์ใช้สอยที่ดีได้

-มีแนวคิดในการออกแบบที่ดี เป็นหนทางความคิดที่ทำให้งานออกแบบสามารถตอบสนองต่อความรู้สึกพอใจ ชื่อชม มีคุณค่า บางคนอาจให้ความสำคัญมากหรือน้อยหรืออาจไม่ให้ความสำคัญเลยก็ได้ ดังนั้น บางครั้งในการออกแบบโดยใช้แนวความคิดที่ดีอาจทำให้ผลงานหรือสิ่งที่ออกแบบมีคุณค่ามากขึ้นก็ได้

2.1.1 การออกแบบผลิตภัณฑ์เป็นการออกแบบเพื่อนำมาใช้สอยในชีวิตประจำวันโดยเน้นการผลิตจำนวนมากในรูปสินค้า เพื่อให้ผ่านไปยังผู้ซื้อ ผู้บริโภคในวงกว้างคือการผลิตผลิตภัณฑ์ชนิดต่างๆซึ่งมีขอบเขตกว้างขวาง และแบ่งออกได้มากมายหลายลักษณะ เช่น ออกแบบเครื่องแต่งกาย ออกแบบเครื่องประดับ ออกแบบเครื่องใช้สอยต่างๆ เป็นต้น

2.2 ความสัมพันธ์ทางศิลปะ(Relativity of Arts)

ในเรื่องศิลปะนั้นเป็นสิ่งที่ต้องพิจารณากันหลายตอนเพระเป็นเรื่องความรู้สึกที่สัมพันธ์กัน

2.2.1 การเน้นจุดสนใจ จะต้องมีจุดเน้นให้เกิดสิ่งประทับใจกับผู้ที่พบเห็นและบอกกล่าวเป็นความรู้สึกเกี่ยวกับเอกลักษณ์ของเขาขนาบน้ำอย่างการจัดตำแหน่งภาพ

2.2.2 ลายเส้น ลายเส้นมีความสำคัญต่อการออกแบบลวดลายผลิตภัณฑ์เป็นจุดเด่นและสร้างความสวยงามแก่ภาพผลิตภัณฑ์นั้นด้วยการวาดภาพให้มีความสมบูรณ์เติมแต่งด้วยการลงแสงเงา เพื่อเพิ่มความเด่นชัดมากยิ่งขึ้น

2.2.3 การลงสีภาพ การใช้สีตกแต่งผลิตภัณฑ์นั้นก่อให้เกิดความสวยงามและช่วยดึงดูดผู้บริโภคให้มีความสนใจ สะดุดตาบ่งบอกถึงความหมายและดึงดูดในการที่จะซื้อสินค้า

2.3 ผลิตภัณฑ์เป็นสิ่งที่ผู้คนสนใจ

2.3.1 เป็นผลิตภัณฑ์ที่ผู้คนใช้เป็นของฝากจังหวัดกระบี่ เมื่อมีคนมาเยี่ยมชมที่จังหวัดกระบี่ ก็ต้องการที่จะซื้อของที่ระลึก นำไปฝากคนในครอบครัวหรือคนรู้จัก จึงต้องเป็นผลิตภัณฑ์ที่เกี่ยวกับจังหวัดกระบี่และบ่งบอกได้ถึงเอกลักษณ์ความน่าสนใจ เชิญชวนมาเที่ยวจังหวัดกระบี่

2.3.2 เป็นผลิตภัณฑ์ที่มีความสวยงาม ความสวยงามของผลิตภัณฑ์นั้นเป็นจุดสำคัญที่ผู้ซื้อต้องการเลือกซื้อ เมื่อผู้ซื้อส่วนใหญ่พบเห็นสินค้าหรือผลิตภัณฑ์ที่สวยงามมักมีความรู้สึกได้แรงจูงใจที่จะซื้อสินค้าเหล่านั้นมากขึ้น และแสดงถึงความเป็นเอกลักษณ์ของสินค้านั้นด้วย

3.น้ำเอกลักษณ์ของเขาขนาบน้ำมาประยุกต์กับงานหัตถกรรม

 หัตถกรรม หมายถึง สิ่งที่สร้างขึ้นด้วยฝีมือมนุษย์หรือกระบวนการผลิตสิ่งของด้วยมือที่ใช้แรงงานฝีมือเป็นปัจจัยสำคัญในการผลิต วัตถุประสงค์เพื่อการใช้ประโยชน์โดยเฉพาะ มนุษย์ได้คิดประดิษฐ์เครื่องมือ เครื่องใช้ ขึ้นมาเพื่อตอบสนองความจำเป็นพื้นฐานในการดำเนินชีวิตประจำวัน โดยอาศัยแรงงานจากฝีมือของตน ดัดแปลงวัตถุดิบที่มีอยู่ในธรรมชาติใกล้ตัวเพื่อให้มีรูปร่าง ประโยชน์ใช้สอยได้เหมาะสมจึงเป็นจุดเริ่มต้นของการสร้างงานหัตถกรรมเมื่อมีการผลิตซ้ำๆกันมาก จนเกิดความชำนาญและถ่ายทอดจากคนรุ่นหนึ่ง ไปยังอีกรุ่นหนึ่งมีการใช้เทคโนโลยีที่คิดค้นตามความก้าวหน้าของยุคยุคสมัย มาพัฒนากระบวนการผลิตหัตถกรรม ให้มีคุณภาพได้มาตรฐานตลาดจนการปรุงแต่งความงามของศิลปะในงานหัตถกรรม เพื่อตอบสนองความต้องการทางจิตใจและคตินิยมความเชื่อรวมทั้งประโยชน์ใช้สอยให้สอดคล้องกัน งานหัตถกรรมจึงกลายเป็นศูนย์รวมของสหวิทยาการศาสตร์ต่างๆ ที่มีคุณค่าทางศิลปะ วิทยาศาสตร์ สังคม ศาสนาและวัฒนธรรม เป็นเอกลักษณ์ประจำหมู่บ้าน ชุมชน จังหวัด และประจำชาติ สืบทอดเป็นมรดกสืบต่อๆกันไป

 นอกจากนี้งานหัตถกรรมเป็นสิ่งที่แสดงออกถึงเอกลักษณ์ของกลุ่มชนนั้น ซึ่งแต่ละกลุ่มมีเอกลักษณ์เฉพาะ ความประณีต งดงาม หลากหลายที่สะท้อนผ่านวิถีชีวิตวัฒนธรรม ประเพณี ที่สามารถมองเห็นได้จากรูปแบบของเครื่องแต่งกาย เครื่องประดับ เครื่องใช้ในครัวเรือน ที่อยู่อาศัย เครื่องมือทางการเกษตรและพิธีกรรมต่างๆ

 งานหัตถกรรมยังช่วยเสริมสร้างรายได้ให้กับผู้ผลิตในชุมชนที่พัฒนามาเป็นอาชีพหลัก เนื่องจากทำได้หลายรูปแบบ นำสินค้าที่น่าสนใจในท้องถิ่นนั้นๆมาจัดจำหน่ายหรือจัดมุมสินค้าตามโรงแรมหรือห้างร้านและยังสามารถจำหน่ายเป็นของฝากอีกด้วย

3.1.1 ปัจจัยที่ก่อให้เกิดงานหัตถกรรม

 งานหัตถกรรมเกิดขึ้นภายใต้วิถีชีวิต ความเป็นอยู่ สังคม ประเพณี ความเชื่อ ภูมิประเทศ และภูมิอากาศของแต่ละพื้นที่ ดังนั้น งานหัตถกรรมจึงเป็นพื้นฐานความต้องการในการดำเนินชีวิต ซึ่งมีที่มา และลักษณะของงานแตกต่างกัน ปัจจัยที่ก่อให้เกิดงานหัตถกรรม ได้แก่

-สภาพแวดล้อมทางภูมิศาสตร์

-ทรัพยากรหรือวัสดุท้องถิ่น

-ภูมิปัญญาหรือประวัติศาสตร์ในแต่ละท้องถิ่น

แบบแผนและรูปแบบกรรมวิธี

-ขนบธรรมเนียม ประเพณี วัฒนธรรม คติความเชื่อ และศาสนา

ปัจจัยต่างๆ ทั้ง 5 องค์ประกอบเป็นปัจจัยที่มีอิทธิพลต่อการผลิต ขั้นตอนการกำหนดรูปแบบ และมีกรรมวิธีที่สืบทอดกันมาจากรุ่นสู่รุ่นจึงต้องใช้เวลาในการในการทดลอง ปรับปรุง พัฒนาผ่านการเรียนรู้ ตามภูมิหลังประวัติศาสตร์ หรือภูมิปัญญาที่สั่งสมอยู่ ในท้องถิ่นนั้นๆ จนเกิดความลงตัวของรูปแบบและกลายเป็นแบบแผนการปฏิบัติที่ใช้ถ่ายทอดสืบต่อกันมา

3.2 นำมาประยุกต์กับงานหัตถกรรมต่างๆ

 เมื่อเขาขนาบน้ำเป็นเอกลักษณ์ของจังหวัดกระบี่แล้ว เราก็นำเอกลักษณ์ของเขาขนาบน้ำมาสร้างเป็นผลิตภัณฑ์ภูมิปัญญาท้องถิ่นเพื่อสร้างรายได้ให้กับชุมชนและส่งเสริมสถานที่ท่องเที่ยวในจังหวัดกระบี่อีกด้วย สินค้าที่สามารถนำมาประยุกต์กับเขาขนาบน้ำ มีดังนี้

3.2.1 ผ้าบาติก เป็นผ้าที่มีความสวยงาม เป็นเอกลักษณ์ของผ้าในภาคใต้ นำมาวาดลวดลายเขาขนาบน้ำ สามารถนำมาตัดเป็น เสื้อ กรนะโปรง กระเป๋า หรือปลอกหมอนได้

3.2.2 พวงกุญแจ เป็นงานหัตถกรรมชิ้นเล็กๆ ที่ผู้คนนิยมซื้อ เนื่องจากสามารถพกพาเป็นของฝากที่ระลึกได้สะดวก และมีราคาไม่แพง

3.2.3 ภาพวาด ภาพวาดของเขาขนาบน้ำเป็นภาพทิวทัศน์ที่มีความสวยงาม สามารถนำมาติดฝาผนัง เพื่อตั้งโชว์ในบ้าน ที่ทำงาน หรือนำเป็นของขวัญสำหรับขึ้นบ้านใหม่ ฯลฯ

อ้างอิง

เขาขนาบน้ำ.(ออนไลน์).ม.ป.ป.สืบค้นข้อมูลจาก <http://thai.tourismthailand.org.เมื่อ>วันที่ 13 สิงหาคม 2558.

เขาขนาบน้ำ.(ออนไลน์).2555.สืบค้นข้อมูลจาก <http://place.thai-tour.com.เมื่อ>วันที่ 15 สิงหาคม 2558

หัตถกรรม.(ออนไลน์).ม.ป.ป.สืบค้นข้อมูลจาก <http://th.m.wikipedis.org.เมื่อ>วันที่ 25 สิงหาคม 2558

หัตถกรรมท้องถิ่นในพื้นที่โครงการหลวง.(ออนไลน์).2556.สืบค้นข้อมูลจาก <http://www.hrdi.or.th.เมื่อวันที่> 25 สิงหาคม 2558

หัตถกรรมไทย.(ออนไลน์).2553.สืบค้นข้อมูลจาก <http://thailandhandmadebuu.wordpress.com.เมื่อ>วันที่ 12 สิงหาคม 2558

ออกแบบผลิตภัณฑ์และการนำเสนอผลงาน.(ออนไลน์).ม.ป.ป.สืบค้นข้อมูลจาก <http://aksboon.wix.com.เมื่อ>วันที่ 21 สิงหาคม 2558

**ข้อมูลผู้เขียน**

นายคณาพงศ์ สารวัตร

นักเรียนชั้นมัธยมศึกษาปีที่ 4/5

นายเกริกพล กีรติกฤติยานนท์

นักเรียนมัธยมศึกษาปีที่ 4/5

นายเกียรติศักดิ์ แซ่อุ้ย

นักเรียนชั้นมัธยมศึกษาปีที่ 4/5

นางสาวเจนจิรา หลำหง๊า

นักเรียนชั้นมัธยมศึกษาปีที่ 4/5

นางสาวญาดา อิ้ววังโส

นักเรียนชั้นมัธยมศึกษาปีที่ 4/5

โรงเรียนอำมาตย์พานิชนุกูล จังหวัดกระบี่

สำนักงานเขตพื้นที่การศึกษามัธยมศึกษา เขต 13

สำนักงานคณะกรรมการศึกษาขั้นพื้นฐาน กระทรวงศึกษาธิการ